Зервас је организовао и водио ЕДЕС - (гр. "Εθνικός Δημοκρατικός Ελληνικός Σύνδεσμος", ср. "Народна Демократска Грчка Заједница", алтернативни превод "Народна Републиканска Грчка Лига"), герилску формацију против нацистичке окупације Грчке. Раније присталица Венизелоса, Зервас је био вођа ЕДЕС-а, коју је основао као алтернативу комунистичком ЕЛАС-покрету. Његове акције биле су усресређене углавном на Епир. Учествовао је и у саботажи моста у Горгопотамосу, чиме је било озбиљно отежано појачање немачком афричком корпу Ервина Ромела.